Държавен вестник, бр. 103, 2024 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  103
Чл. 179. Задната страна В на блендата 
трябва да е плоска и успоредна на предната 
страна А на блендата. Не е задължително 
грапавостта на задната страна В на блендата 
да отговаря на изискванията за грапавост на 
предната страна А на блендата.
Чл. 180. (1) Дебелината на отвора e на 
блендата трябва да е между 0,005D и 0,02D.
(2) Максималното отклонение на стойно­
стите на e, измерени в която и да е точка от 
отвора на блендата, трябва да бъде не по-
голямо от 0,001D.
Чл. 181. (1) Дебелината E на блендата 
трябва да е в границите между e и 0,05D. 
Когато частта от блендата с диаметър D, 
намираща се вътре в тръбата, е в интервала 
50 mm ≤ D ≤ 64 mm, се допуска дебелина 
E ≤ 3,2 mm.
(2) Максималното отклонение на стойно­
стите на E, измерени в която и да е точка от 
частта на блендата с диаметър D, намираща 
се вътре в тръбата, трябва да бъде:
1. 0,001D при D ≥ 200 mm; 
2. 0,2 mm при D < 200 mm.
Чл. 182. Когато дебелината E на блендата 
е по-голяма от дебелината на концентричния 
отвор e, концентричният отвор на задната 
страна В на блендата трябва да бъде скосен 
с гладко завършена повърхност, а ъгълът на 
скосяване α трябва да бъде равен на 45°±15°.
Чл. 183. Предният ръб G на кръглия отвор 
на блендата трябва да бъде остър, с прави 
ъгли и радиус на кривина, не по-голям от 
0,0004d, без грапавини или други повреди. 
Ъгълът между отвора с дебелина e и предната 
страна А на блендата трябва да бъде 90°±0,3°.
Чл. 184. Задните ръбове на блендата може 
да не отговарят на изискванията за качество 
за предния ръб.
Чл. 185. Действителният диаметър d на 
отвора на блендата се определя като средно­
аритметичен на резултатите, измерени най-
малко в четири равноотстоящи една от друга 
диаметрални посоки, и трябва да е по-голям 
или равен на 12,5 mm, като отношението β 
трябва да е по-голямо или равно на 0,1 и по-
малко или равно на 0,75.
Чл. 186. Отворът на бленда с дължина e 
трябва да е цилиндричен, като измереният 
диаметър в задния край на отвора не трябва 
да се различава от действителния диаметър 
d с 0,05 %.
Чл. 187. Грапавостта на повърхността на 
цилиндричната част на отвора на блендата с 
дължина трябва да е такава, че да не оказва 
влияние върху измерването на остротата на 
предния ръб G на отвора на блендата.
Чл. 188. Техническите и метрологични 
изисквания към предната страна А на бленда 
трябва да се прилагат и за двете страни на 
блендите, които са проектирани, произведени 
и се използват за измерване на разхода на 
природен газ или пара и в двете посоки.
Чл. 189. Разходомерите с променлив пад на 
налягане трябва да са проектирани, произве­
дени и монтирани с изводи за диференциално 
налягане, които могат да бъдат на разстояние 
D и D/2, ъглови или фланцови изводи.
Чл. 190. Разходомерите с променлив пад 
на налягане, при които блендата измерва 
разхода на природен газ или пара и в двете 
посоки и изводите за диференциално налягане 
са на разстояние D и D/2, трябва да имат две 
двойки от тези изводи, разположени преди и 
след блендата.
Чл. 191. Разходомерите с променлив пад 
на налягане могат да се използват с една 
бленда и повече от един комплект изводи за 
диференциално налягане. В този случай из­
водите за диференциално налягане от всяка 
от страните на блендата трябва да са разпо­
ложени така, че да се избегне взаимното им 
влияние, като за целта те се изместват под 
ъгъл най-малко 30°.
Чл. 192. Минималната дължина на стаби­
лизиращите прави участъци от тръбата преди 
и след блендата се определя в зависимост от 
стойността на отношението на диаметрите β, 
вида и начина на разполагане на тръбопровод­
ната арматура и елементите от тръбопровода.
Чл. 193. (1) Правият участък от тръбата, 
разположен между първия елемент преди 
блендата и блендата, може да бъде изработен 
от една или повече части.
(2) Частта от тръбата преди блендата с 
дължина 2D трябва винаги да се изработва 
от една тръба.
(3) Конструкцията и производството на 
правите участъци от тръба трябва да поз­
воляват извършването на проверка на гео­
метричните параметри на стабилизиращите 
прави участъци.
Чл. 194. (1) Стабилизиращите участъци 
трябва да бъдат прави.
(2) Стабилизиращите прави участъци се 
считат за прави, когато отклонението на 
правия участък от права линия, минаваща 
успоредно на оста на тръбопровода, е по-малко 
или равно на 0,4 % от дължината на правия 
участък преди и след блендата.
(3) В правия участък на тръбопровода може 
да има отвори за изпразване и/или отвори за 
обезвъздушаване за отстраняване на твърди 
утайки и флуиди, които по време на измер­
ването трябва да бъдат затворени.
Чл. 195. (1) Формата на вътрешната част 
на стабилизиращите прави участъци трябва 
да е кръгла по цялата им дължина.
(2) Вътрешният диаметър D на правия 
участък се определя като средна аритметична 
стойност от измерените най-малко дванадесет 
стойности на диаметъра – четири диаметъра, 
разположени приблизително под еднакъв ъгъл